Publication: Magyar Közlöny
Issue: MK-2001-11 (Year: 2001, Number: 11)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 990

2. Követelmények 2.1. Pszichológia: — a pszichológia fogalomrendszere, módszerei, alkalmazási területei, — a szocializáció fogalma, értelmezése, formái, a folyamatot befolyásoló tényezők, — a csoport, kortárscsoport és közösség, az egyén és a közösség kapcsolata, — a kommunikáció fogalma, értelmezése, fajtái, legfőbb jellemzői, — a személyiség fogalma, összetevői, az önszabályozó funkciók, — a személyiségfejlesztés törvényei (szerkezet és funkció, belső alap és külső feltételek, koegzisztencia, transzfer és totalitás), — a fejlődéslélektan fogalma, tárgya, feladata, — az öröklés, az érés, a környezet, a tanulás mint az egyedi fejlődést meghatározó tényezők, — az életkori periodizáció, a korszakok általános jellemzői, életkori és egyéni sajátosságok, — a pszichés fejlődés főbb jellemzői, tényezői, formái, — a pedagógiai pszichológia fogalma, tárgya, feladatai, — a nevelő mint modell, struktúraszervező, irányító személy, — vezetési stílusok pszichológiai elemzése, — a magatartás alakításának pszichológiai problémái, — a tanulói teljesítmény ellenőrzésének és értékelésének pszichológiai kérdése, — az alkotás lélektana, — a személyes kapcsolatok fejlesztésének lehetőségei, módjai. 2.2. Pedagógia: — a nevelés fogalma, jellemző sajátosságai, története, rokonfogalmai (oktatás, képzés, egységük), — a nevelés meghatározó tényezői (örökletes, környezeti), — a nevelés színterei (család, óvoda, iskola, közművelődési intézmények), — a nevelési folyamat fogalma, értelmezése, törvényszerűségei, szerkezete, sajátosságai, — a pedagógus, a nevelő személyiségjegyei, — nevelési módszer fogalma, értelmezése, csoportosítása, — a játék fajtái mint a nevelés eszköze, a játék személyiségfejlesztő hatása, — a munka fogalma, általános jellemzése, feltételei, fajtái és szerepe a személyiség fejlesztésében, — a gyermek, a felnőtt megismerésének módszerei, — a differenciált bánásmód alkalmazása a tanulás-tanítás folyamatában, — a közösség fogalma, jellemzői, alakításának lehetőségei, módszerei, — a tanítás-tanulás fogalma, folyamata, szervezeti és munkaformái, módszerei, eszközei, — az oktatás és a szakképzés cél- és feladatrendszere, — a kreativitás, az önállóság. 2.3. Néprajz: — a magyar nyelvterületen található táji variánsok, anyag, szerkezet, forma, díszítmény, funkció összhangja, sajátosságai, — főbb központok, jellegzetességeik, — a mesterség története, — meghatározó mesterek alkotásai, műhelyeinek szellemi kisugárzása, — széles körű motívumkincs ismerete, — a népművészet és kismesterségek kapcsolata, — a kismesterségek, a háziipar kialakulása, ezek hatása az egyes műfajokon belül a paraszti kultúrára. 2.4. Művészettörténet: — az egyetemes kultúra és művészettörténet áttekintése: görögöktől a reneszánszon át a XX. századig, — a művészeti stílusok és behatásuk a magyar kultúrában, — a népművészeti mozgalmak története, — a XIX. és XX. század iparművészeti törekvéseinek ismerete (építészet, lakáskultúra, öltözködés stb.), — a művészetszociológia és a művelődés kapcsolata. 2.5. A népi kismesterség tanításának módszertana (az adott népi kismesterség szerint): — a szakmódszertan fogalma, célja, feladata, — szakmatanítás — az adott népi kismesterség elsajátításának módszertani sajátosságai, — anyagismeret, eszközismeret, — kéziszerszámok, eszközök, gépek használatának elsajátítása, — az anyag megmunkálási ismeretek alkalmazási módja — a funkció és esztétikum egységes szemlélete, — a térbeli látás kialakítása, a formaérzék, — a munka-, egészség- és környezetvédelmi ismeretek, baleset-elhárítási ismeretek átadásának módszerei. 2.6. Rajz: — a mesterség látvány és szakrajzának kapcsolata, — a forma, a funkció, az anyag és a méret közötti összefüggés megértése és megjelenítése, — az adott tárgy rajzolása különböző nézetekből, megfigyelés és modell alapján, — térábrázolási módok, — az ábrázolt forma értelmezése, — az alkotás folyamatának ábrázolása, — kicsinyítés és nagyítás, — ornamentika — gyűjtemény alkalmazása, — a díszítés esztétikuma, ízlésformálás, — a vizuális és a verbális kifejezés kapcsolata, 2001/11. szám — kivitelezés technikái, — tervezési gyakorlat. 2.7. Oktatástechnika — technika, technológia, az oktatástechnika fogalma, értelmezése, — oktatástechnikai segédeszközök csoportosítása: álló-, mozgóképvetítők, hangtechnikai eszközök, audiovizuális eszközrendszerek, multimédia használata, kezelése, — házi sokszorosító berendezések használata, kezelése, — fényképezőgép alkalmazása, kezelése. IV. A szakképesítés vizsgáztatási követelményei

Source: https://magyarkozlony.hu/hivatalos-lapok/9198e1e996be4baa3a19f06d4ae3b27f73d84edb/dokumentumok/27b13f8c88fd269a71ab6d38abc93ab54f792202/letoltes